VILNIAUS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL VILNIAUS RAJONO SAVIVALDYBĖS ADMINISTRACIJOS DIREKTORIAUS 2020 M. LAPKRIČIO 6 D. ĮSAKYMO NR. A27(1)-2957 „DĖL UGDYMO PROCESO ORGANIZAVIMO VILNIAUS RAJONO SAVIVALDYBĖS ŠVIETIMO ĮSTAIGOSE KARANTINO METU“ PAKEITIMO

2021 m. gegužės 24 d. Nr. A27(1)-1341

Vilnius

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Vyriausybės 2021 m. gegužės 19 d. nutarimo Nr. 362 „Dėl Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ pakeitimo“1.17. ir 1.18. papunkčiais:

1. K e i č i u Vilniaus rajono savivaldybės administracijos direktoriaus 2020 m. lapkričio 6 d. įsakymo Nr. A27(1)-2957 „Dėl ugdymo proceso organizavimo Vilniaus rajono savivaldybės švietimo įstaigose karantino metu“:

1.1. 1.2.2. papunktį ir išdėstau jį taip:

„1.2.2. neformaliojo vaikų švietimo ir formalųjį švietimą papildančio ugdymo programas, kai užsiėmimai vykdomi:

1.2.2.1. atvirose erdvėse, dalyvaujant vienai ne didesnei kaip 25 asmenų neformaliojo vaikų švietimo grupei;

1.2.2.2. uždarose erdvėse, dalyvaujant ne daugiau kaip 10 vaikų ir užtikrinant 10 m² paslaugos teikimo plotą vienam vaikui;

1.2.2.3. individualiai.“.

1.2. 1.3. papunktį ir išdėstau jį taip:

„1.3. neformalųjį vaikų švietimą vykdyti nuotoliniu būdu arba stabdyti, išskyrus:

1.3.1. užsienio kalbos mokėjimo lygio vertinimo egzaminus (įskaitas) mokiniams, kai dalyvauja ne daugiau kaip 10 mokinių;

1.3.2. neformaliojo vaikų švietimo užsiėmimus atvirose erdvėse, kai dalyvauja viena ne didesnė kaip 25 asmenų neformaliojo vaikų švietimo grupė;

1.3.3. neformaliojo vaikų švietimo užsiėmimus uždarose erdvėse, kai dalyvauja ne daugiau kaip 10 vaikų ir užtikrinamas 10 m² paslaugos teikimo plotas vienam vaikui;

1.3.4. vaikų stovyklų veiklas, kai vienoje grupėje dalyvauja ne daugiau kaip 15 vaikų ir užtikrinamas 5 m² paslaugos teikimo plotas vienam vaikui;

1.3.5. individualius neformaliojo vaikų švietimo užsiėmimus.“.

1.3. 3. punktą ir išdėstau jį taip:

„N u r o d a u, kad valstybinės kalbos ir Lietuvos Respublikos Konstitucijos pagrindų egzaminai vykdomi nuotoliniu būdu arba stabdomi, išskyrus, kai dalyvauja ne daugiau kaip 10 asmenų ir užtikrinamas ne mažesnis kaip 10 m² paslaugos teikimo plotas vienam asmeniui.“.

2. P a v e d u Švietimo skyriui šį įsakymą išsiųsti visoms Vilniaus rajono savivaldybės švietimo įstaigoms bei neformaliojo vaikų švietimo teikėjams. Ūkio skyriui – paskelbti Teisės aktų registre, Viešųjų ir tarptautinių ryšių skyriui – savivaldybės interneto svetainėje.

Administracijos direktorė	Liucina Kotlovska